Marteze peus chwi gwellet ar pezh choari Malachap Story kinniget get ar strollad Choarivari a Langedig. Ur western oa, e breton mar plij, troet ag ur pezh choari skrivet e galleg daou ugent vloaz zo hag  anvet Du vent dans les branches de sassafras.... Kinniget eo bet ugent gwezh er Morbihan : e Gwened, Pondi, An Alre, An Oriant, Lannarster, Baod, Ploue, Lizio, Langedig, met iwez e Naoned, Karaez ha Kemperle. Ar dro daouzek kant den o deus gwellet an arvest se. Eizh aktour oa war al leurenn, ha me en o mesk, e choari ar sheriff Billy James, ur macho hag en em gave, ur sort.    Bourrapl bras eo choari teatr e brezhoneg. Neus ket kement se a arvestoù en hor yezh hag an teatr zo un doare da ginnig  unan da razh an dud : ar re gozh hag ar re vunut. Hervez al lech, an dud ne choare ket ag ar memes tra. Ar vugale a choare kentoch get an traoù farsus da wellet, hag ar re gozh get an traoù farsus da glewet. Tud zo o oa bet souezhet e wellet Indianed ha ckwboyed kaozeal breton... Met an Indianed hag ar gowboyed ne gomzent ket galleg anezhe. Yezhoù indian pe saozneg, ne lâran ket...